इस तरह ग्राहकों को चेक जमा कराने के लिए बैंक जाने की ज़रूरत नहीं पड़ेगी.इसके लिए क़ानून में ज़रूरी बदलाव करने के लिए सरकार सलाह शुरू करने वाली है.इस तकनीक से दो दिनों में चेक क्लियर हो जाएगा. अभी आमतौर चेक क्लियर होने में छह दिन का समय लगता है.बैंकों का कहना है कि हस्तांतरण का यह नया तरीक़ा ज्यादा सहज और ज्यादा सुरक्षित है.बार्कले के मुख्य कार्यकारी एंटोनी जेनकिंस ने कहा, ''आभासी दुनिया में आगे बढ़ने से सही मायने में उपभोक्ता काग़ज़ों की तुलना में ज्यादा सुरक्षित अनुभव करेंगे.''ऐसी तस्वीरें फ़ोन में ख़ुद सेव नहीं होंगी, जिस कारण फ़ोन चोरी होने के बावजूद कोई सुरक्षा ख़तरा नहीं रहेगा.अमरीका में नौ साल पहले ऐसी ही तकनीक की शुरुआत की गई. इसके लिए एक नया क़ानून 'चेक 21' पास किया गया, जिससे कि बैंक चेक को इलेक्ट्रॉनिक तरीक़े से प्रोसेस कर सकें.सरकार का मानना है कि ब्रिटेन में क़ानून में बदलाव से चेक के इस्तेमाल को बढ़ावा मिलेगा.'द यूके पेमेंट काउंसिल' की योजना 2018 तक चेक से भुगतान को ख़त्म ही कर देने की थी, लेकिन लोगों के विरोध के बाद उसे योजना बदलनी पड़ी.वित्त मंत्रालय में सचिव साजिद जावेद का कहना है कि वे ज्यादा नयापन देखना चाहते हैं, जिससे कि ग्राहक नई तकनीक का फ़ायदा उठा सकें.उन्होंने कहा, ''हम चाहते हैं कि ब्रिटेन की सफलता में चेक की एक महत्वपूर्ण भूमिका हो.''साल 2012 में लोगों ने 10 फ़ीसदी जबकि कारोबारियों ने 25 फ़ीसदी भुगतान चेक से किया.बार्कले की योजना अप्रैल 2014 से फोन के ज़रिए चेक जमा कराने के लिए एक पायलट प्रोग्राम शुरू करने की है. इसे बाद वह अपने सभी ग्राहकों के लिए यह सेवा शुरू करेगी.(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)